**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par apropriācijas pārdali” sagatavots, ievērojot Likuma par budžetu un finanšu vadību 9. panta piecpadsmito daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 18.augustā sēdē izskatīja Ārlietu ministrijas sagatavoto informatīvo ziņojumu “Par sarunu noslēgšanu par Latvijas pievienošanos Ekonomiskās sadarbības un attīstības organizācijai”. Tajā tika sniegta informācija par līdzekļu nepieciešamību un plānošanu, Latvijai kļūstot par OECD dalībvalsti, kā arī OECD provizoriskie aprēķini Latvijas obligātajām iemaksām 2016.gadā un turpmākajiem gadiem. Atbilstoši Ministru kabineta 2016.gada 18.augusta sēdē (protokola Nr. 41 4.§ 11.punkts) lemtajam likumprojektā “Par vidēja termiņa budžeta ietvaru 2017., 2018. un 2019. gadam” un likumprojektā “Par valsts budžetu 2017.gadam” tika paredzēts finansējums Ārlietu ministrijas budžeta programmā 02.00.00 “Iemaksas starptautiskajās organizācijās” Latvijas dalības maksas OECD segšanai 2017.gadā 2 849 300 euro, 2018.gadā 2 877 800 euro un 2019.gadā 2 878 400 euro, tai skaitā programmas ietvaros pārdalot finansējumu 2017. un 2018.gadā 15 100 euro apmērā un 2019.gadā 15 600 euro apmērā, kas paredzēts iemaksām OECD Tirdzniecības komitejā un Investīciju komitejā”.  2016.gada 19.oktobrī Latvija no OECD ir saņēmusi rēķinu par par 2017.gada maksājumu 2 849 300 euro apmērā ar aicinājumu veikt iemaksu līdz šī gada beigām.  Atbilstoši Ministru kabineta 2016.gada 16.augusta sēdē (protokola Nr.40 70.§ 2.punkts) lemtajam, Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” jaunās politikas iniciatīvas “Radikāla rīcība ēnu ekonomikas apkarošanai nodokļu administrēšanas un muitas lietu jomā” īstenošanai, tajā skaitā piešķirtais finansējums muitas tehniskā aprīkojuma iegādei un 28 amata vietu atlīdzības un uzturēšanas izdevumiem 2016.gadam netiks apgūts 9 730 524 *euro* apmērā.  Ņemot vērā iepriekšminēto, Ministru kabineta rīkojuma projekts paredz atbalstīt apropriācijas pārdali no Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” jaunās politikas iniciatīvai “Radikāla rīcība ēnu ekonomikas apkarošanai nodokļu administrēšanas un muitas lietu jomā” piešķirtā finansējuma 2 849 300 euro apmērā uz Ārlietu ministrijas budžeta programmu 02.00.00 “Iemaksas starptautiskajās organizācijās”, lai nodrošinātu Latvijas iemaksu OECD par 2017. gadu.  Ņemot vērā, ka iemaksa OECD par 2017.gadu tiks veikta 2016.gadā, attiecīgi finansējums 2 849 300 *euro* apmērā 2017.gadam no Ārlietu ministrijas budžeta tiks pārdalīts uz Ekonomikas ministrijas budžeta programmu 33.00.00 “Ekonomikas attīstības programma” mājokļu atbalsta programmas finansēšanai. |
| 3. | Projekta izstrādē iesaistītās institūcijas | Ārlietu ministrija, Finanšu ministrija |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| Finanšu ministrijas valsts budžeta programma 33.00.00 “Valsts ieņēmumu un muitas politikas nodrošināšana” | 125 037 272 | -2 849 300 | 0 | 0 | 0 |
| Ārlietu ministrijas valsts budžeta programma 02.00.00 “Iemaksas starptautiskajās organizācijās” | 5 997 302 | 2 849 300 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējums tiks pārdalīts no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” uz Ārlietu ministrijas budžeta programmu 02.00.00 “Iemaksas starptautiskajās organizācijās”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju funkcijas, jaunas institūcijas netiek radītas. |
| 3. | Cita informācija | Nav. |

Anotācijas II, IV, V un VI sadaļa – projekts šo jomu neskar.

Ārlietu ministra vietā – iekšlietu ministrs R.Kozlovskis

Vīza: Valsts sekretārs Andrejs Pildegovičs

02.11.2016 9:31

796

Diāna Putniņa

Ekonomisko attiecību un attīstības sadarbības politikas departamenta

OECD un ekonomiskās sadarbības nodaļas padomniece

Tālr.: 67016418, e-pasts: diana.putnina@mfa.gov.lv